Frans Nielsen

Frans Nielsen (født 24. april 1984) er en dansk tidligere profesjonell ishockeyspiller. Han har spilt for Detroit Red Wings og New York Islanders i National Hockey League (NHL), Timrå IK og MIF Redhawks i svenske Elitserien, Eisbären Berlin i Deutsche Eishockey Liga (DEL) og Herning Blue Fox i danske Superisligaen. Han ble draftet av New York Islanders som nummer 87 i NHL Entry Draft 2002 og ble den første dansk-trente spilleren til å spille i NHL da han debuterte mot Carolina Hurricanes den 6. januar 2007. Frans er sønn av den tidligere danske landslagsspilleren Frits Nielsen og storebror til den danske landslagsmålvakten Simon Nielsen.

Nielsen ble betraktet av mange ishockeyeksperter, trenere og med- og motspillere som en av de mest undervurderte spillerne i NHL. Dette skyldes blant annet at Frans Nielsens største styrke ligger i de mere defensive aspektene av spillet. Hans gode teknikk og skøytegåing gjør ham også farlig foran motstandernes mål, hvor han med sitt berømte signaturfinte (populært kalt for «The Danish Backhand of Judgement») ble ansett som en av ligaens beste straffeslagsskyttere.  

Han var dessuten en av de viktigste spillerne og lederskikkelsene på det danske landslaget siden hans debut ved VM 2002 1. divisjon. Han spilte 111 landskamper og representert landslaget i ti VM-turneringer hvor høydepunktene var kvartfinale i 2010 og 2016. Etter to tidligere mislykkede forsøk bidro han i 2021 til at Danmark for første gang kvalifiserte seg til Vinter-OL. Han representerte Danmark under Vinter-OL 2022 i Beijing og var den første ishockeyspilleren som var dansk flaggbærer under OL.

Statistikk

Klubbstatistikk

Landslagsstatistikk

Referanser

Eksterne lenker 
 

Danske ishockeyspillere
Deltakere for Danmark under Vinter-OL 2022
Ishockeyspillere under Vinter-OL 2022